7 Νοεμβρίου 2023

Αγαπητοί γονείς/κηδεμόνες,

Ο Σύνδεσμος Γονέων και Κηδεμόνων του Σχολείου μας, στο πλαίσιο της περαιτέρω ενδυνάμωσης και ενίσχυσης των γονέων και κηδεμόνων, οργανώνει σεμινάριο με θέμα: **«Τεχνικές ενδυνάμωσης γονέων σχετικά με τον σχολικό εκφοβισμό» την Παρασκευή 24 Νοεμβρίου 2023** και ώρα 6:30 μ.μ. στην κεντρική αίθουσα του σχολείου μας. Η διάρκεια της διάλεξης θα είναι 90 λεπτά.

Ομιλήτρια του σεμιναρίου είναι η κ. Χριστιάνα Δίπλη, Εκπαιδευτικός Ψυχολόγος και Ψυχοθεραπεύτρια παιδιών, εφήβων και ενηλίκων.

Σε έναν διαρκώς μεταβαλλόμενο κόσμο με πολλές προκλήσεις, εμείς οι γονείς μπορούμε μέσω του σεμιναρίου αυτού να εκπαιδευτούμε στην ανάπτυξη τρόπων διαχείρισης των δυσκολιών που αντιμετωπίζουμε τόσο εμείς όσο και τα παιδιά μας, σχετικά με τον σχολικό εκφοβισμό. Μεταξύ άλλων, το σεμινάριο θα εστιάζεται στην ανάπτυξη τρόπων βελτίωσης των σχέσεων και επικοινωνίας μεταξύ των γονέων και του παιδιού τους, και των γονέων με τους εκπαιδευτικούς.

Για την καλύτερη οργάνωση, παρακαλείστε όπως συμπληρώσετε την υπεύθυνη **δήλωση συμμετοχής μέχρι τις 17 Νοεμβρίου 2023** και τα παιδιά σας να την τοποθετήσουν στο κουτί του Συνδέσμου ή μπορείτε να στείλετε email στο kornesio.syndesmosgoneon@gmail.com .

Εκ μέρους του Συνδέσμου Γονέων

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Επιθυμώ να παρακολουθήσω το σεμινάριο, με θέμα: ***Τεχνικές ενδυνάμωσης γονέων σχετικά με τον σχολικό εκφοβισμό.***

**Όνομα γονέα/κηδεμόνα: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Όνομα παιδιού: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Τμήμα: \_\_\_\_\_\_\_\_\_\_**

**Ημερομηνία: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**